pythainlp/thai_wikipedia_clean_20230101 huggingface dataset:
ในวัยเด็กคาโอรุไม่สามารถควบคุมพลังของตนเองได้ทำให้แม่และพี่สาวตนเองต้องบาดเจ็บ เหตุการณ์นั้นกลายเป็นแผลใจของคาโอรุอย่างมาก เมื่อเธอถูกส่งเข้ามาอยู่ภายใต้การดูแลของบาเบล จึงได้รู้จักกับชิโฮะและอาโออิ ทำให้คาโอรุดีใจมากที่ได้เพื่อนและอยากจะปกป้องทั้งสองคนไม่ให้ผิดพลาดเหมือนแม่กับพี่สาวตนเอง หลังจากนั้น คาโอรุ ชิโฮะและอาโออิ ก็อยู่ด้วยกันมาตลอด
คาโอรุเป็นเด็กที่นิสัยก้าวร้าวและไม่ยอมใคร เธอเล่นงานเหล่าผู้ดูแลไปหลายคนที่บังอาจทำร้ายเพื่อนของเธอ จนกระทั่งผู้ดูแลสึมะ ปรากฏตัวเธอสวมลิมิตเตอร์รูปร่างปลอกคอกับเด็กทั้งสามและใช้วิธีช็อตไฟฟ้าใส่เพื่อให้เชื่อฟัง หากเด็กคนหนึ่งทำพลาดไปอีกสองคนก็จะถูกช็อตไฟฟ้าเช่นเดียวกัน ทำให้ไม่สามารถขัดขืนได้ แม้กระทั่งผู้ปกครองก็ถูกผู้ดูแลสึมะชักจูงจนเชื่ออย่างสนิทใจ คาโอรุแกล้งทำเป็นเข้มแข็งต่อหน้าเพื่อนทั้งสองคนและแอบไปร้องไห้คนเดียวอยู่บ่อยครั้ง นับตั้งแต่นั้นคาโอรุเริ่มที่จะปิดกั้นหัวใจตนเองไม่เชื่อใจคนอื่นนอกจากชิโฮะกับอาโออิ จนกระทั่งวันหนึ่งเธอได้พบกับมินาโมโตะตอนที่แอบร้องไห้บนดาดฟ้าอาคารแห่งหนึ่ง ด้อยความตกใจที่ถูกเห็นตอนร้องไห้แถมยังมาแสดงความเป็นห่วง ทำให้คาโอริใช้พลังโจมตีมินาโมโตะจนติดกำแพงเพื่อแสดงว่าตนเองแข็งแกร่ง หลังจากนั้นมินาโมโตะได้รู้เรื่องปลอกคอจึงปฏิเสธผู้ดูแลสึมะที่จะให้ดัดแปลงปลอกคอไฟฟ้าและยอมถูกไล่ออก พวกคาโอรุจึงไปดักที่บ้านของมินาโมโตะและขู่ให้มินาโมโตะปลดปลอกคอออกให้ คาโอรุเห็นชิโฮะเชื่อใจมินาโมโตะจึงวางใจระดับหนึ่ง แต่ในการปฏิบัติภารกิจครั้งถัดมาพวกคาโอรุได้ปลดปลอกคอและพยายามหลบหนีไป ทว่าผู้ดูแลสึมะได้แอบติดเครื่องช็อตไฟฟ้าอีกอันไว้ที่แจ็คเก็ตทำให้พวกคาโอรุหนีไม่พ้น คาโอรุได้ระเบิดพลังออกโดยบังเอิญเพื่อปกป้องชิโฮะกับอาโออิและกำลังเกลียดชังมนุษย์ แต่มินาโมโตะไยื่นมือเข้ามาและโอบกอดพวกเด็กๆทั้งสามให้รู้ว่ายังมีคนที่เป็นห่วงพวกเธออยู่ หลังจากนั้นมินาโมโตะก็กลายเป็นผู้ดูแล The Children ตั้งแต่นั้นมา
คาโอรุ ถูกทำนายว่าอนาคตเธอจะกลายเป็นแกนนำของเหล่าเอสเปอร์ในการทำสงครามกับมนุษย์ ในชื่อ ราชินีแห่งหายนะ จึงเป็นที่ต้องการตัวของกลุ่ม แพนโดร่า ที่ปรารถนาจะสร้างดินแดนของเหล่าเอสเปอร์ พลังของคาโอรุตื่นขึ้นตอนปะทะกับแบล็กแฟนธ่อม เมื่อใช้บูสเตอร์รวมพลังกับชิโฮะและอาโออิ จะสามารถสร้างแสงแห่งการชำระล้าง หรืออีกชื่อหนึ่งว่าปีกแห่งชิลเดร้น ขึ้นมาได้ เมื่อขึ้น ม.ต้น ความรู้สึกของคาโอรุยิ่งชัดเจนขึ้น เธอชอบมินาโมโตะและเคยได้รับจูบแบบผู้ใหญ่กับมินาโมโตะโดยบังเอิญ ทำให้คาโอรุสับสนจนทำอะไรไม่ถูก แต่เธอตั้งใจว่าจะรอให้ตัวเองเติบโตขึ้นอีกนิดเพื่อตามจูบนั้นให้ทัน บุคลิคของคาโอรุนั้นยังชอบเล่นมุขแบบคนแก่และชอบดูใต้กระโปรงเด็กผู้หญิงคนอื่นมากที่สุด ถึงขนาดชุดปฏิบัติงานเธอขอให้เป็นเครื่องแบบกระโปรงสั้นเลยทีเดียว
โนงามิ อาโออิ.
เด็กสาว เอสเปอร์แห่งทีม The Children มีพลังเลเวล7 มาตั้งแต่กำเนิด
อาโออิเป็นเด็กคนสุดท้ายที่ถูกส่งมาบาเบล แต่ได้เจอกับชิโฮะคนแรก อาโออิตอนเด็กค่อนข้างอ่อนแอและร้องไห้ง่ายจึงถูกชิโฮะแกล้งอยู่บ่อย แต่หลังจากนั้นก็ได้พบกับคาโอรุที่พยายามเข้ามาหา อาโออิจึงวาปหนีคาโอรุ สุดท้ายก็ถูกดึงเข้าไปกอดจึงกลายเป็นเพื่อนกันและคืนดีกับชิโฮะได้ อาโออิคิดว่าตนเองคงไม่เป็นที่ต้องการของครอบครัวจึงคิดว่ามาอยู่บาเบลคงดีกับครอบครัวมากกว่า ชิโฮะที่บังเอิญอ่านใจได้จึงเล่าให้คาโอรุฟังและบุกไปหาครอบครัวของอาโออิเพื่อปรับความเข้าใจกันในที่สุด
อาโออิ ถูกทำนายว่าในอนาคตเธอคือ หนึ่งในแกนนำเหล่าเอสเปอร์ที่ทำสงครามกับมนุษย์ธรรมดา ได้รับฉายาว่า เทพธิดาความเร็วเสียง นั่นเพราะพลังเทเลพอตของอาโออิที่เคลื่อนย้ายได้รวดเร็ว มีสัมผัสพิเศษที่เกี่ยวกับมิติทำให้ไม่ใช้ตามองก็สัมผัสตำแหน่งของคนได้และยังนำมาประยุกต์ในการบิดมิติได้ระดับหนึ่ง ตอนขึ้น ม.ต้น เธอจะต้องกลับไปอยู่บ้านเกิดเนื่องจากพวกเด็กๆเริ่มโตขึ้นทำให้มินาโมโตะลำบากใจที่จะอาศัยอยู่ในห้องพักเดียวกัน แต่อาโออิไม่ยอมและหนีออกจากบ้านไปและยังส่งผลให้เธอควบคุมพลังไม่ได้จนก่อเหตุวุ่นวาย หลังมินาโมโตะหยุดเหตุการณ์ลงได้จึงได้รับคำสั่งให้ดูแลพวกเด็กๆต่อไปป้องกันกรณีควบคุมพลังไม่ได้ อาโออิเป็นคนจริงจัง ฉลาดตั้งใจเรียน มีน้องชายอยู่หนึ่งคน แต่โดยพื้นฐานแล้วเป็นคนใจแคบนิดๆจึงถูกชิโฮะปั่นหัวง่าย ชอบบอกทางบ้านว่ามินาโมโตะคือฮันนี่ของหนู ทำเอาคุณพ่อของอาโออิแทบจะฆ่ามินาโมโตะเลยทีเดียว
ซันโนมิยะ ชิโฮะ.
ชิโฮะถูกส่งมาบาเบลเป็นคนที่สอง เธอเห็นคาโอรุผ่านทางจอภาพจึงกดดันให้หัวหน้าพาคาโอรุมาหาเธอซะที แต่อาโออิได้ถูกส่งเข้ามาหาก่อน ตอนนั้นชิโฮะได้อ่านใจอาโออิซึ่งทำให้ชิโฮะเไม่ชอบอาโออิเนื่องจากเป็นคนประเภทตรงข้ามกับเธอ จึงพยายามแกล้งอาโออิให้ร้องไห้หลายครั้ง หลังจากนั้นพอคาโอรุถูกส่งเข้ามาเจอกัน คาโอรุกลับใช้พลังดึงทั้งตัวชิโฮะและอาโออิเข้ามากอด ทำให้ชิโฮะตกใจและจับคาโอรุทุ่มพื้น แต่คาโอรุกลับไม่โกรธและทำท่าทางดีใจด้วยซ้ำที่ชิโฮะทั้งน่ารักและเก่ง แม้จะบอกว่าตนเองเป็นไซโคเมทเลอร์ที่อ่านใจคนได้และรู้ทุกอย่างของคนๆนั้น แต่คาโอรุก็ไม่กลัวที่จะสัมผัสตัวเธอ ในคืนเดียวกันชิโฮะก็ขอโทษอาโออิที่เคยแกล้งและทั้งสามก็ได้เป็นเพื่อนกัน แต่นอกจากคาโอรุกับอาโออิแล้ว ไม่เคยมีใครคิดจะจับมือเธออีกเลย กระทั่งได้พบกับมินาโมโตะที่กล้าจูงมือเธอเดินไปไหน นับแต่นั้นมาชิโฮะก็พยายามไม่อ่านใจคนอื่นเป็นบางครั้ง
ชิโฮะ ถูกทำนายว่าเธอคือหนึ่งในแกนนำเหล่าเอสเปอร์ที่ทำสงครามกับมนุษย์ธรรมดา ในฉายา จักรพรรดินีต้องห้าม ซึ่งตัวชิโฮะพอได้รู้เรื่องคำทำนายก็ปฏิเสธเรื่องนั้นว่าไม่มีทางเกิดขึ้นแน่ ตอนอยู่ ม.ต้น ชิโฮะเคยชวนมินาโมโตะไปยังอาคารแห่งหนึ่ง พลังไซโคเมททรี ของเธอสามารถฉายภาพทัศน์ในอดีตขึ้นมา เธอได้พบกับคาโอรุในวัยเด็กที่เคยยื่นร้องไห้ตามที่ต่างๆในอาคารแห่งนั้น ชิโฮะรู้สึกเสียใจเล็กน้อยที่ตนเองไม่สามารถช่อยอะไรคาโอรุได้ในตอนเด็ก ทั้งที่คาโอรุพยายามปกป้องพวกเธอมาตลอด ชิโฮะชอบมินาโมโตะมากแต่ก็อิจฉามินาโมโตะอยู่เล็กน้อยในจุดนี้ ชิโฮะยังเคยใช้พลังของเธอสืบสวนคดีฆาตกรรมต่างๆ ทำให้เธอล่วงรู้ถึงด้านมืดของมนุษย์ดีกว่าคนอื่น และทำให้พื้นฐานนิสัยของเธอแม้จะเรียบร้อยแต่แอบซาดิสเล็กน้อย ชิโฮะเกลียดหมอซาซากิพอสมควรเพราะมีพลังแบบเดียวกันทำให้เข้าใจนิสัยกันอย่างดีและหมอซากากิก็อิจฉาชิโฮะเล็กน้อยี่มีคนมาปกป้องตลอด แต่ชิโฮะก็รู้ว่าตนเองนั้นโชคดีกว่าเอสเปอร์คนอื่นมากที่ได้เจอมินาโมโตะตั้งแต่ตอน 10 ขวบ
มินาโมโตะ โคอิจิ.
ผู้ดูแลเอสเปอร์ทีม The Children เป็นคนธรรมดาไม่มีพลังอะไร ตรงไปตรงมา และเป็นมิตรกับทุกคน เขาได้ปริญญา2ใบตอนอายุเพียง 18 ความรู้ของเอยู่ในระดับอัจฉริยะนั้นทำให้เขาต้องออกจากโรงเรียนไปเข้าโปรแกรมพิเศษไม่สามารถจบพร้อมเพื่อนได้ ในตอนที่เขาอยู่ต่างประเทศเขาได้พบกับแครี่ อีกบุคลิคหนึ่งของ แคโรไลน์ ที่ตื่นขึ้นจากการทดลอง มินาโมโตะได้ช่วยแครี่จากการถูกส่งตัวให้รัฐบาล และทั้งสองได้ตกหลุมรักกัน แต่แครี่เป็นเพียงบุคลิคหนึ่งเท่านั้นร่างกายไม่ใช่ของเธอ มินาโมโตะจึงไม่อาจคบกับเธอได้ ความรักของมินาโมโตะจึงสิ้นสุดลงเพียงแค่นั้น แครี่ได้กล่าวทิ้งท้ายว่าเขาเห็นปีกเทพธิดาตัวน้อยข้างหลังมินาโมโตะซึ่งคงกำลังเฝ้ารอมินาโมโตะอยู่ซักวันหนึ่ง
จากนั้นไม่นาน มินาโมโตะถูกเรียกตัวให้ไปพัฒนาลิมิตเตอร์ของทีม The Children มินาโมโตะต้องตกใจที่ลิมิตเตอร์เป็นรูปร่างเหมือนปลอกคอเขาจึงปฏิเสธคำสั่งของผู้ดูแลสึมะและยอมถูกไล่ออก แต่พวกเด็กๆได้แอบตามเขามาและขอให้ปลดลิมิตเตอร์ให้ ด้วยท่าทางอารมณ์ดีของชิโฮะ ทำให้เด็กอีกสองคนวางใจมากขึ้น หลังจากนั้นพวกเด็กๆพยายามจะหลบหนีไปแต่ถูกผู้ดูแลสึมะไล่ต้อนจนแทบจะเกลียดชังมนุษย์ มินาโมโตะได้ยื่นมือเข้าไปหาอย่างไม่ลังเลและเปิดใจพวกเด็กๆได้สำเร็จ หลังจากนั้นเขาก็โดนบังคับให้รับหน้าที่ดูแลThe Children ตั้งแต่นั้นเป็นต้นมา
มินาโมโตะได้พบแครี่อีกครั้ง เมื่อแคโรไลน์ต้องการทำความฝันให้เป็นจริงคือเป็นนักบินอวกาศ แครี่ได้ขอให้มาพบมินาโมโตะเป็นครั้งสุดท้าย แครี่ตั้งใจจะหายไปและหลับไหลอยู่ในตัวแคโรไลน์และกล่าวว่าเธอจะอยู่เคียงข้างินาโมโตะตลอดไป สุดท้ายมินาโมโตะก็ไม่สามารถพูดความรู้สึกของตนเองออกไปได้และปล่อยเธอไป เขาเป็นฝ่ายที่ต้องการปีกไปโอบกอดแครี่แต่ก็ไม่สามารถทำได้ ในพริบตาที่มินาโมโตะมองส่งแครี่ไปบนท้องฟ้าเขาเห็นปีกบนหลังของเด็กทั้งสามที่บินลงมา เขาจึงนึกว่าแค่ตาฝาดไป
ความสัมพันธ์ของมินาโมโตะและเด็กทั้งสามเป็นยิ่งกว่าครอบครัวเดียวกัน สำหรับมินาโมโตะเห็นเด็กทั้งสามเป็นเพียงเด็กที่ต้องดูแล แต่ไม่รู้ตั้งแต่เมื่อไหร่ที่ต่างฝ่ายต่างคอยเยียวยาบาดแผลในหัวใจให้แก่กัน แต่มินาโมโตะไม่เคยมองเด็กๆในแง่ของคนรัก และเขาต้องตกใจเมื่อทราบว่าตัวเขาในอนาคตรักคาโอรุ เขาได้ยินเสียงจากตัวเขาในอนาคตตอนที่ยิงคาโอรุ ร่ำร้องว่า ในที่สุดเธอก็เป็นของฉัน นั่นทำให้มินาโมโตะรับไม่ได้ และไม่ต้องการให้อนาคตนั้นเกิดขึ้น เขาจึงยังรักษาระยะห่างกับพวกเด็กๆเอาไว้ แต่ไม่รู้ว่าลึกๆแล้วเขารู้สึกยังไงกับเด็กทั้งสามกันแน่
ทีม The Wild Cat.
อุเมะงาเอะ นาโอมิ.
เอสเปอร์สาว ม. ปลาย (นักศึกษามหาวิทยาลัยในเวลาต่อมา) แต่เดิมมี โค๊ดเนม ว่า Kitty Cat เธอเป็นคนว่านอนสอนง่ายจึงรู้สึกเก็บกดที่ผู้ดูแลตั้งใจเลี้ยงดูเธอให้เป็นเจ้าสาวจึงใช้พลังได้ไม่คล่อง หลังจากได้ไปปรึกษาทีมThe Children ทำให้เธอกล้าแสดงออกและเล่นงานผู้ดูแลเธอ ทำให้ใช้พลังได้เหมือนเดิม พร้อมทั้งได้รับโค๊ดเนมใหม่ ในบางโอกาส เธอก็มาร่วมงานกับ The Children ในการทำภารกิจต่างๆ รูปแบบพลังของเธอเน้นการ "หยุดการเคลื่อนที่" ซึ่งต่างจากคาโอรุ เธอแอบปิ๊งมินาโมโตะ แต่ไม่กล้าแสดงออกมาก เพราะกลัวการหึงหวงของ The Children
ทานิซากิ อิจิโร่.
ผู้ดูแลของนาโอมิ เขาตั้งใจจะเลี้ยงดูนาโอมิให้เป็นเจ้าสาวในอุดมคติของเขา เนื่องจากหาเจ้าสาวแบบที่ต้องการไม่ได้ซักที แต่หลังจากนาโอมิกล้าแข็งข้อ ทำให้อิจิโร่โดนเล่นงานจนปางตายหลายครั้ง ปัจจุบันก็ยังคงตามติดนาโอมิอยู่เรื่อย จนนาโอมิรำคาญ ในภายหลังเขายังเป็นผู้ดูแลให้ทีม The Little Mice ซึ่งร่วมกันปฏิบัติงานพร้อม The Wild Cat
ทีม The Hound.
ยาโดริงิ อากิระ.
สมาชิกทีม The Hound ที่สอบผ่านการเข้าสังกัด B.A.B.E.L. ด้วยผลการฝึกของมินาโมโตะ อากิระเป็นตระกูลที่มีพลังจิตมาตั้งแต่โบราณ โดยตระกูลเขาคอยรับใช้ฮาสึเนะอีกที แต่ด้วยความที่ไม่เป็นที่ต้องการในปัจจุบัน ทำให้ความยิ่งใหญ่ของ 2 ตระกูลถดถอยจนจนกรอบทั้ง 2 ตระกูล ทำให้ทั้งคู่ตกลงปลงใจมาอยู่กับ B.A.B.E.L. อากิระเป็นพวกทึ่ม พอๆกับมินาโมโตะ แต่ก็มีไหวพริบมากพอสมควร
อินุงามิ ฮาสึเนะ.
สมาชิกทีม The Hound ที่สอบผ่านการเข้าสังกัด B.A.B.E.L. ด้วยผลการฝึกของมินาโมโตะ ฮาสึเนะเป็นตระกูลที่มีพลังจิตมาตั้งแต่โบราณที่สามารถแปลงร่างเป็นหมาป่าได้ แต่ด้วยความที่ไม่เป็นที่ต้องการในปัจจุบัน ทำให้ความยิ่งใหญ่ของตระกูลตนเองและอากิระถดถอยจนจนกรอบทั้ง 2 ตระกูล ทำให้ทั้งคู่ตกลงปลงใจมาอยู่กับ B.A.B.E.L. ฮาสิเนะมีนิสัยเหมือนกับสุนัข คือ หวงของ หวงเจ้านาย เธอค่อนเกรงกลัวบารมีของคาโอรุที่มีจิตสังหารรุนแรงกว่า และเรียกคาโอรุว่าพี่สาว
โคจิกะ เคย์โกะ.
ผู้ดูแลเอสเปอร์ทีม The Hound ผู้มีความจริงจัง เธอค่อนข้างเป็นที่พอใจของอากิระ แต่กลับทำให้ฮาสึเนะหึง ทำให้การทำงานร่วมกันในช่วงแรกเป็นไปได้อย่างยากลำบาก ต่อมา ได้รับการช่วยเหลือจากหลายๆคน เธอกับฮาสึเนะจึงเข้ากันได้ดี
ทีม The Doubleface.
โทคิวะ นัทสึโกะ.
1 ในเอสเปอร์ทีมประชาสัมพันธ์แห่ง B.A.B.E.L. มีหน้าที่คอยป้องกันไม่ให้บุคคลน่าสงสัยเข้ามาใน B.A.B.E.L. ได้ แต่บางครั้งก็แฉเรื่องราวของแขกมากเกินไป บางกรณี เธอก็ต้องออกมาทำภารกิจภายนอกเช่นกัน ในเวลาต่อมา งานประชาสัมพันธ์ของทีมลดลง เนื่องจากมีทีมใหม่เข้ามารับหน้าที่นี้ ตัวเธอแสดงท่าทีสนใจมินาโมโตะ และซาคากิ แต่ดูไม่ออกว่าคิดจริงจังหรือไม่
โนวากิ โฮตารุ.
ทีม The Shadow of The Children.
บาเล็ท ซิลเวอร์.
อดีตสมาชิก Black Phantom เคยถูกล้างสมองเพื่อใช้เป็นหมากในการสังหารบุคคลสำคัญต่างๆ บาเล็ทถนัดการควบคุมตะกั่ว เช่นลูกปืน และยังสามารถควบคุมวัตถุอื่นได้บ้าง เขาใช้กระสุนเพียงนัดเดียวก็สามารถสังหารบอดี้การ์ดเอสเปอร์จำนวนมากได้ ต่อมาเขาได้ต่อสู้กับเฮียวบุ เคียวสุเกะและกำลังจะถูกฆ่า แต่คาโอรุได้มาหยุดไว้และใช้แสงแห่งการชำระล้างร่วมกับชิโฮะและอาโออิ ปลดฮิวส์โนซิสที่ล้างสมองบาเล็ทไว้
เขาปรากฏตัวอีกครั้งในภาค ม.ต้น ซึ่งเข้าทีม Shadow of Children เพื่อคอยสนับสนุนทั้งเรื่องการคุ้มกันโดยใช้ชุดล่องหนตอนที่The Childrenอยู่ที่โรงเรียน และเวลาThe Children ปฏิบัติภารกิจ ก็ช่วยสนับสนุนจากระยะไกลได้ เขาอาศัยอยู่ข้างๆห้องของมินาโมโตะ เขาเป็นเพื่อนสนิทกับทิมเพราะเป็นโอตาคุเช่นเดียวกัน
ทิม ทอย.
อดีตสมาชิก Black Phantom เคยถูกล้างสมองเพื่อใช้เก็บข้อมูลแสงแห่งการชำระล้างของThe Children ทิมถนัดการสร้างภาพลวงตาเกี่ยวกับของเล่นและหุ่นยนต์ และยังเปลี่ยนให้คนอื่นกลายเป็นของเล่นได้ด้วย เขาทำให้ร่างกายชิโฮะและอาโออิค่อยๆกลายเป็นของเล่น ทำให้ทั้งสองเกือบตาย พอคาโอรุมาถึงจึงใช้แสงแห่งการชำระล้างพร้อมมๆกับกระทืบทิมเพื่อล้างแค้น ทำให้เขาหลุดจากการถูกล้างสมองได้
เขาปรากฏตัวอีกครั้งในภาค ม.ต้น ซึ่งเข้าทีม Shadow of Children เพื่อคอยสนับสนุนโดยควบคุมหุ่นยนต์จำลองที่หน้าตาเหมือน The Children คอยสับเปลี่ยนตัวเพื่อให้The Children ปฏิบัติภารกิจได้แม้จะอยู่ในเวลาเรียน และหุ่นของทิมยังมีความสามารถในการสู้รบได้ระดับหนึ่ง
ทีม The Little Mice.
ซาซาเมะ ซาจิโอะ.
หนึ่งในฝาแฝดทีม The Little Mice สามารถวิเคราะห์ข้อมูลและส่งข้อมูลให้คนอื่นได้ เป็นซิสคอนอาการหนัก ขนาดถูกพี่สาวฝาแฝดเล่นงานยังรู้สึกซาบซ่านหัวใจเลยทีเดียว
ซาซาเมะ ยูกิโนะ.
หนึ่งในฝาแฝดทีม The Little Mice มีพลังแบบเดียวกับนาโอมิ นิสัยค่อนข้างสุภาพแค่ภายนอก ใจจริงนั้นมีความทะเยอทะยานไปสู่รดับสูง นาโอมิรู้สึกเป็นห่วงว่าจะโดนผู้ดูแลลวนลาม แต่ยูกิโนะเผลอหลุดปากมาว่าไม่เป็นไรจะใช้เป็นบันไดเหยียบย่ำ ทำให้นาโอมิรู้ทันทีว่าเด็กคนนี้คงไม่เป็นอะไรแน่นอน
ทีม The Riddle Woman.
ซาซาเมะ จิซุโตะ.
เอสเปอร์ อายุ 20 ปี รับตำแหน่งประชาสัมพันธ์แทน Doubleface
ซาซาเมะ ทาเอะ.
เอสเปอร์ อายุ 19 ปี รับตำแหน่งประชาสัมพันธ์แทน Doubleface
หน่วยงาน B.A.B.E.L..
คิริซึโบะ ไทโซ.
ผู้บริหาร B.A.B.E.L. ผู้ที่ต้องการทลายกำแพงระหว่างเอสเปอร์กับมนุษย์ เป็นคนที่มีนโยบายจริงจัง เสียแต่ว่า ค่อนข้างจะทำอะไรเกินเลยไปหน่อย จนต้องมีคนคอยคุม เขาไม่รังเกียจ แถมยังแสดงท่าทีว่า คนที่เกลียดเอสเปอร์ต่างหากล่ะที่น่ารังเกียจ ในบางครั้ง เขาก็นำงบประมาณของ B.A.B.E.L. ไปใช้อย่างไร้ประโยชน์ เขาค่อนข้างหวง The Children มาก และพยายามกันท่าโลลิคอนอย่างเฮียวบุเป็นประจำ
คาชิวางิ โอโบโระ.
เลขานุการส่วนตัวของคิริซึโบะ หน้าที่ประจำคือ คอยควบคุมการทำงานของคิริซึโบะไม่ให้เกินเลย และการจัดสรรงบประมาณของ B.A.B.E.L. ยามใดที่รัฐบาลติติงเรื่องการใช้งบประมาณที่มหาศาลของ B.A.B.E.L. จะเป็นหน้าที่ของเธอในการเกลี้ยกล่อมเพื่อไม่ให้ถูกตัดงบประมาณ โดยปกติเธอเป็นสาวมั่นเรียบร้อย แต่ถ้าฟิวส์ขาดล่ะก็อย่าให้พูดถึง เธอเองก็ค่อนข้างกังวลกับตัวเลขอายุมากเช่นกัน
ซากากิ ชูจิ.
เพื่อนสนิทของมินาโมโตะ รู้จักกันตอนที่ไปเรียนมหาวิทยาลัยที่โคเมริกา เพราะเหตุการณ์ที่มีคนขโมยวิทยานิพนธ์ของซากากิ เป็นคนเจ้าชู้ ขี้หลี แต่มักจะทานแห้วอยู่บ่อยครั้งถึงจะมีหน้าตาหล่อเหลาก็ตาม รู้นิสัยมินาโมโตะดีกว่าใครๆใน B.A.B.E.L. รวมไปถึงความลับของมินาโมโตะในหลายๆเรื่อง เขายังมีความสามารถแบบผสมผสานอีกอย่างคือ การควบคุมชีวิตของตนเองและผู้อื่นได้ระดับหนึ่ง เขายังคอยสอนเรื่องต่างๆให้ ชิโฮะ ที่ยังเด็กเข้าใจถึงชีวิตของไซโคเมทเลอร์ แต่สุดท้ายก็ดลายเป็นทะเลาะกับชิโฮะทุกทีเพราะนิสัยเข้ากันไม่ได้
สึโบมิ ฟูจิโกะ.
หัวหน้าใหญ่ของ B.A.B.E.L. ที่หลับใหลไปเป็นเวลานาน และได้ถูกปลุกขึ้นมาเพื่อต่อกรกับองค์กร P.A.N.D.R.A. ของเฮียวบุ เธอเคยเป็นหัวหน้าของเฮียวบุและต่อสู้เคียงบ่าเคียงไหล่กันมาก่อน ตัวเธอได้รับบาดเจ็บหนักในช่วงที่สงครามใกล้จบ ทำให้ได้รับการปลุกพลังพิเศษเหมือนกับเฮียวบุ เพียงแต่เธอจำเป็นต้องดูพลังจากผู้อื่นมาช่วยประคองพลังของเธอ
ตัวละครสังกัด P.A.N.D.R.A..
แพนโดร่า องค์กรที่ใช้พลังเพื่อเหล่าเอสเปอร์เท่านั้น ปรารถนาจะสร้างดินแดนของเอสเปอร์โดยไม่สนใจผลเสียหายต่อมนุษย์ธรรมดา
เฮียวบุ เคียวสึเกะ.
หัวหน้าใหญ่ขององค์กรก่อการร้ายเอสเปอร์ P.A.N.D.R.A. เป็นคนที่เกลียดแค้นมนุษย์ธรรมดา ชนิดถ้าล้างโลกได้ เขาก็คงจะทำ เพราะในสมัยที่เป็นเอสเปอร์สายไซโคคิเนซิสสังกัดกองทัพญี่ปุ่น แล้วญี่ปุ่นถูกบีบให้แพ้สงคราม เฮียวบุถูกคนที่ตัวเองไว้ใจที่สุดยิง แต่ไม่ตาย ซ้ำยังเป็นการปลุกพลังอื่นๆในตัวเขาอีก ทำให้ปัจจุบันเขาใช้พลังได้หลากรูปแบบ รวมทั้งสามารถใช้พลังในการกำหนดไม่ให้อายุเซลล์ร่างกายตนเองเพิ่มขึ้นด้วย ทำให้ดูหนุ่มตลอดกาล เขาเป็นตัวต้นเหตุสำคัญที่ทำให้เกิดสงครามระหว่างเอสเปอร์กับคนธรรมดา และเขายังมีความตั้งใจที่จะดึงสมาชิก The Children มาเป็นพวก โดยเฉพาะคาโอรุ
สึคุชิ มิโอะ.
เอสเปอร์ซึนเดเระสังกัดองค์กร P.A.N.D.R.A. เธอถูกพ่อแม่ทำร้ายเพียงมีพลังจิต ได้รับการช่วยเหลือจากเฮียวบุ ทำให้เธอหลงรักผู้พันเฮียวบุ เธอไม่พอใจที่เคียวสึเกะสนใจคาโอรุทึ่เป็นควีนมากกว่าตัวเธอ ทำให้เธอเคยจับตัวมินาโมโตะ เพื่อจะท้าดวลกับเหล่าราชินี แต่เหตุการณ์ครั้งนั้น ทำให้มิโอะแอบชอบมินาโมโตะแบบลึกๆ และเปลี่ยนทัศนคติเกี่ยวกับคาโอรุไปได้
พระเมธังกรพุทธเจ้า
พระเมธังกรพุทธเจ้า เป็นพระพุทธเจ้าองค์ที่ ๒ ในสารมณฑกัปของเมื่อ 4 อสงไขยกับแสนกัปที่แล้ว
พระราชพิธีทวีธาภิเษก ในรัชกาลที่ 5
สมเด็จพระเจ้าอู่ทอง
แดเนียล เฮนนีย์
แดเนียล ฟิลลิป เฮนนีย์  เกิดเมื่อวันที่ 28 พฤศจิกายน ค.ศ. 1979 เป็นนักแสดงชาวเกาหลี-อเมริกัน และเป็นนายแบบ เขาเกิดที่คาร์สันซิตี รัฐมิชิแกน แม่ของเขาเป็นชาวเกาหลี-อเมริกัน ส่วนพ่อของเขาเป็นชาวอเมริกันเชื้อสายอังกฤษ เฮนนีย์เริ่มทำงานเป็นนายแบบในสหรัฐอเมริกาในปี 2001 และทำงานในฝรั่งเศส อิตาลี ฮ่องกง ไต้หวัน ขณะที่เขายังเรียนอยู่ที่วิทยาลัย หลังจากนั้นปรากฏตัวครั้งแรกในเกาหลีใต้กับโฆษณาเครื่องสำอาง
เฮนนีย์แสดงละครเกาหลีใต้ เรื่อง "My Name is Kim Sam Soon" จากนั้นเขาเริ่มปรับตัวด้านภาษาได้จึงเริ่มมีผลงานในรายการวาไรตี้โชว์อย่างเช่น "Family Outing"
ในปี 2009 เขาแสดงในภาพยนตร์ฮอลลีวูดเรื่องแรกคือ "" ในปีเดียวกันเขาแสดงในละครโทรทัศน์ทางช่องซีบีเอสที่ชื่อ "Three Rivers"
เฮโรสตราตัส
เฮโรสตราตัส  เป็นชายหนุ่มผู้ซึ่งวางเพลิงเทวสถานอาร์ทีมิสที่เอฟาซัส ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ (ปัจจุบันอยู่ทางตะวันตกของประเทศตุรกี) โดยมีจุดประสงค์เพื่อสร้างชื่อเสียงให้แก่ตนเองเมื่อวันที่ 21 กรกฎาคม 356 ปีก่อนคริสตกาล
แทนที่เขาจะพยายามหลีกเลี่ยงความรับผิดชอบต่อการกระทำของเขา เขากลับกล่าวอ้างด้วยความภูมิใจในความพยายามที่ได้จารึกชื่อของตนไว้ในประวัติศาสตร์ตลอดกาล เพื่อห้ามผู้แสวงหาชื่อเสียงที่มีความคิดคล้ายกัน ทางการเอฟาซัสจึงไม่เพียงแต่ประหารชีวิตเขาเท่านั้น แต่ยังได้ปฏิเสธที่จะกล่าวถึงชื่อของเขาภายใต้โทษประหารชีวิต หากแต่การกระทำดังกล่าวไม่อาจป้องกันเฮโรสตราตัสจากเป้าหมายของเขา เมื่อนักประวัติศาสตร์ยุคโบราณชื่อธีโอปอมปัส (Theopompus) ได้บันทึกเหตุการณ์และผู้กระทำผิดไว้ในหนังสือเฮลเลนนิกา ("Hellenica")
ในเวลาต่อมา ชื่อของเขามักถูกใช้แทนผู้ที่ก่ออาชญากรรมเพื่อสร้างชื่อเสียงแก่ตนเอง
เดอะโซเชียลเน็ตเวิร์ก
เดอะโซเชียลเน็ตเวิร์ก  เป็นภาพยนตร์แนวดรามาที่กำกับโดย เดวิด ฟินเชอร์ และมี เควิน สเปซีย์ นักแสดงรางวัลออสการ์ เป็นผู้อำนวยการสร้างร่วม เนื้อหาเกี่ยวข้องกับประวัติการก่อตั้งเฟซบุ๊ก บริการเครือข่ายสังคมออนไลน์ชั้นนำของโลก ดัดแปลงจากหนังสือ "แบบว่า...บังเอิญรวย" (The Accidental Billionaires: The Founding Of Facebook, A Tale of Sex, Money, Genius, and Betrayal) ของเบ็น เมซริช นำแสดงโดย เจสซี ไอเซนเบิร์ก แอนดรูว์ การ์ฟิลด์ และจัสติน ทิมเบอร์เลค ประพันธ์ดนตรีประกอบโดย เทรนต์ เรซเนอร์ นักร้องนำวงไนน์อินช์เนลส์ และแอตติคัส รอสส์ กำหนดออกฉายในอเมริกาวันที่ 1 ตุลาคม พ.ศ. 2553 และในประเทศไทยวันที่ 2 ธันวาคม ปีเดียวกัน โดย โคลัมเบียพิกเจอส์ เป็นผู้จัดจำหน่าย
ภาพยนตร์ได้รับรางวัลจากสถาบันและองค์กรภาพยนตร์ต่างๆ เป็นจำนวนมาก ที่สำคัญได้แก่ รางวัลลูกโลกทองคำ 4 สาขา ได้แก่ ภาพยนตร์ชีวิตยอดเยี่ยม ผู้กำกับภาพยนตร์ยอดเยี่ยม บทภาพยนตร์ยอดเยี่ยม และดนตรีประกอบยอดเยี่ยม นอกจากนี้ยงได้รับการเสนอชื่อเข้าชิงรางวัลออกสาร์ ครั้งที่ 83 จำนวน 8 สาขา ได้แก่ ภาพยนตร์ยอดเยี่ยม ผู้กำกับภาพยนตร์ยอดเยี่ยม นักแสดงนำชายยอดเยี่ยม (ไอเซนเบิร์ก) บทภาพยนตร์ยอดเยี่ยม ดนตรีประกอบยอดเยี่ยม บันทึกเสียงยอดเยี่ยม ลำดับภาพยอดเยี่ยม และกำกับภาพยอดเยี่ยม
เดอะ โซเชี่ยล เน็ตเวิร์ค คือภาพยนตร์ที่คอหนังทั่วโลกหลายล้านคนรู้จักมักคุ้น เพราะมีประสบการณ์ตรงกับเว็บไซต์ชื่อดัง เฟซบุ๊ค ซึ่งผู้ให้กำเนิดกลายเป็นมหาเศรษฐีพันล้านอายุน้อยที่สุดในโลก เขาสร้างเว็บไซต์เพื่อการติดต่อสื่อสารระหว่างเพื่อนฝูงจนประสบความสำเร็จ แต่สิ่งที่สวนทางกับแนวคิดนี้คือ เว็บมาสเตอร์ กลับเป็นคนขาดความมีมนุษยสัมพันธ์ พูดคุยกับคนอื่นไม่ค่อยรู้เรื่อง อยู่จำกัดในแวดวงสังคมส่วนตัว และ ทำให้มิตรกลายเป็นศัตรู
บทภาพยนตร์ดัดแปลงมาจากหนังสือ ดิ แอ็คซิเดนทัล บิลเลี่ยนแนร์ ของ เบน เมซริช ช่วงแรกนำเสนอประวัติความเป็นมา หรือ ไอเดียเฟซบุ๊ค อิงสมุดบึนทึกออนไลน์ ซัคออนอิท ของ มาร์ค ซัคเคอร์เบิร์ก (เจสซี่ย์ ไอเซนเบิร์ก) เขียนระบายอารมณ์โกรธเคืองภายหลังถูกแฟนสาวบอกเลิก หนังเปิดฉากในผับแห่งหนึ่ง นักศึกษาไอทีแห่งมหาวิทยาลัยฮาร์วาร์ดดินเน่อร์กับ เอริก้า ออลไบรท์ (รูนี่ย์ มารา)ซึ่งเต็มไปด้วยผู้คนจ็อกแจ็กจอแจส่งเสียงรบกวนการสนทนาระหว่างหนุ่มสาว ดูเหมือนว่าต่างฝ่ายก็ยึดติดในมุมมองของตัวเอง แล้วลงเอยด้วยความขัดแย้ง
มาร์คกลับมาที่หอพักใช้คอมพิวเตอร์ตัวเองแฮ็กเซิร์ฟเว่อร์ของมหาวิทยาลัย แอบดึงรูปนักศึกษาสาวทั้งหมดออกมา ขอให้เพื่อนสนิท เอดูอาร์โด เซเวอริน (แอนดรูว์ การ์ฟีลด์) ตั้งสมการ-อัลกอริทึ่ม แล้วเขาเขียนโปรแกรมเปิดเว็บ เฟซแมช ขึ้นมาให้บรรดานักศึกษาหนุ่มโหวตเลือกเพื่อจัดอันดับว่าใครสวย และ ร้อนแรงที่สุดจนระบบล่ม เขาถูกฝ่ายบริหารเรียกไปตำหนิกลายเป็นเรื่องอื้อฉาวลงหนังสือพิมพ์เข้าตา ทิวยา นเรนทรา กับ เพื่อนฝาแฝด ไทเล่อร์ และ คาเมรอน วิงเกิลวอส ที่กำลังวางแผนจัดทำเว็บไซต์ ฮาร์วาร์ด คอนเน็กชั่น ในการสื่อสารระหว่างนักศึกษาร่วมสถาบันอยู่พอดี
มาร์คได้แนวคิดนี้มาพัฒนาเครือข่ายสังคมออนไลน์ให้แตกต่างจากเว็บไซต์อื่นๆโดยอาศัยเงินทุนจากเอดูอาร์โด และ ถ่วงเวลาเขียนโค้ดโปรแกรมให้ฝาแฝดวิงเกิลวอสออกไปเรื่อยๆ กระทั่งทำ เดอะเฟซบุ๊ค.คอม สำเร็จเมื่อ กุมภาพันธ์ 2004 ได้รับความนิยมอย่างรวดเร็วในหมู่นักศึกษามหาวิทยาลัยฮาร์วาร์ดก่อนขยายฐานไปสู่มหาวิทยาลัยอื่นๆ เว็บโด่งดังมีสมาชิกเพิ่มขึ้นอย่างแพร่หลายราวกับการระบาดของเชื้อไวรัส เอดูอาร์โดจำต้องวางแผนการตลาดเพื่อหารายได้มาให้พอกับค่าใช้จ่ายต่างๆจากการขายโฆษณา แต่เขาไม่สามารถหาสปอนเซ่อร์รายใหญ่ได้
ส่วน ฌอน ปาร์กเกอร์ (จัสติน ทิมเบอร์เลค)อดีตเว็บมาสเตอร์ แน็ปสเตอร์ เครือข่ายแลกเปลี่ยนไฟล์เพลงดิจิตอล ผู้มีวิสัยทัศน์กว้างไกลเล็งเห็นอนาคตของ เฟซบุ๊ค จึงทาบทามนายทุนใหญ่ในซิลิคอนวัลลี่ย์ให้รู้จักกับมาร์ค จัดการก่อตั้งบริษัท บริหารงานอย่างเป็นระบบ มาร์ค กับ ลูกน้อง พักการเรียนเพื่อทุ่มเทให้เว็บไซต์แจ้งเกิดสุดตัว ขณะเอดูอาร์โดกลับไปเรียนต่อปีสุดท้าย และ ได้เข้าเป็นสมาชิกสโมสรนักศึกษาชั้นสูง จึงทำให้ความสัมพันธ์ของทั้งคู่เริ่มร้าวฉาน ประกอบกับผลประโยชน์ภายหลังกระจายหุ้นใหม่ไม่ลงตัว เอดูอาร์โดรู้สึกตัวว่าถูกทรยศจึงฟ้องร้องในสิทธิหลายๆอย่างขึ้นมา เช่นเดียวกับฝาแฝดวิงเกิลวอสกล่าวหามาร์คขโมยความคิดริเริ่มของพวกเขา
หนังเล่าเรื่องตัดสลับเหตุการในห้องไต่สวนกับสิ่งที่เกิดขึ้นในอดีต ประมวลรายละเอียดกรณีพิพาทจากมุมมองของทุกฝ่ายลักษณะเดียวกับ ราโชมอน หรือแนว คอร์ทรูม ดราม่า กับการซักไซร้ไล่เรียงระหว่างโจทย์และจำเลย ประกอบด้วยบทสนทนาที่คมคาย เชือดเฉือนแกมเย้ยหยัน หรือ ตลกร้ายอยู่ในที แต่บทสรุปผลของคดีความยังคลุมเครือ เพราะคู่กรณีสามารถตกลงกันได้ในภายหลังโดยไม่เปิดเผยรายละเอียดต่อสาธารณชน แอรอน ซอร์คิน ,มือเขียนบทไม่มีอคติ หรือ เข้าข้างฝ่ายหนึ่งฝ่ายใด เพียงแค่นำเสนอความคิดเห็นจากหลากหลายมุมมองของตัวละครให้ผู้ชมเข้าใจง่าย ไม่เบื่อหน่าย แล้วตัดสินใจเอาเองว่าใครถูกใครผิด
ประเด็นสำคัญของหนังที่ผู้ชมอาจดูไม่ทัน หรือ ไม่ถูกเน้นหนักในการอธิบายปรากฏการณ์เฟซบุ๊ค ทั้งในแง่ความนิยมของผู้ใช้ หรือ มูลค่าเชิงกำไร และ ผลกระทบต่อผู้คนในโลกยุคใหม่ นักแสดงทั้งหมดต่างก็ตีบทแตก เจสซี่ย์ ไอเซนเบิร์ก เล่นเป็นเด็กเนิร์ด ไอคิวสูงแต่อีคิวต่ำ ตรงกับบุคลิก มาร์ค ซัคเคอร์เบิร์ก ซึ่งเป็นคนดูยาก มักพูดสั้นห้วน เขากระฉับกระเฉงและทรงพลังเมื่ออยู่หน้าจอคอมพิวเตอร์อย่างเหลือเชื่อ แอนดรูว์ การ์ฟีลด์ ในบท เอดูอาร์โด เซเวอริน กลับมีความเป็นมนุษย์มากที่สุด เมื่อรู้สึกน้อยใจที่มาร์คไม่เห็นความสำคัญของเพื่อนจึงอายัดบัญชีค่าใช้จ่ายของบริษัท จัสติน ทิมเบอร์เลค เปล่งรัศมีเว็บมาสเตอร์ชื่อดังอย่าง ฌอน ปาร์กเกอร์ ทุกครั้งที่ปรากฏตัว นักแสดงประกอบคนอื่นๆล้วนทำได้เหมาะสมตามบทบาท
เดวิด ฟินเช่อร์ ,ผู้กำกับฝีมือดีรู้ว่าตัวเองจะเล่าเรื่องออกมาอย่างไรให้มีชีวิตชีวา ตื่นเต้น และ ยอกย้อนชวนฉงนอย่างสมจริงกับเหตุการณ์ซึ่งจะกลายเป็นประวัติศาสตร์ เพลงของเรดิโอเฮ้ดสร้างบรรยากาศลึกลับของโลกไซเบอร์ จากเสียงเปียโนบรรเลงแว่วหวิว คลอการประสานเสียงนักร้องผู้หญิงล้วน .. ทั้งหมดนี้ทำให้ เดอะ โซเชี่ยล เน็ตเวิร์ค คือ ภาพยนตร์คุณภาพแห่งปี สมกับที่ผู้ชมรอคอย
ต้นไม้แบบทอดข้ามน้อยสุด
ต้นไม้แผ่ทั่วที่น้อยที่สุด คือ การเชื่อมต่อโหนดทุก ๆ โหนดในกราฟไม่มีทิศทางเข้าหากัน โดยแต่ละแขนของกราฟมีน้ำหนัก และเป้าหมายคือเชื่อมต่อด้วยน้ำหนักรวมน้อยที่สุด
การเรียงลำดับแบบเลือก
ในสาขาวิทยาการคอมพิวเตอร์ การเรียงลำดับแบบเลือก  เป็นขั้นตอนวิธีการเรียงลำดับอย่างง่ายโดยใช้วิธีการเปรียบเทียบ ทำงานโดยการหาค่าเหมาะสมที่สุด (ค่ามากสุดหรือน้อยสุด) ที่อยู่ในรายการส่วนที่ยังไม่เรียงและนำค่าเหมาะที่สุดนั้นมาต่อท้ายของส่วนที่เรียงแล้ว ก็จะทำให้ส่วนที่เรียงแล้วมีขนาดใหญ่ขึ้นทีละหนึ่งในแต่ละรอบการทำงาน ทำเช่นนี้จนไม่มีส่วนที่ยังไม่เรียงก็เสร็จ แต่ด้วยประสิทธิภาพเมื่อเกิดกรณีทั่วไปที่ O(n2) ทำให้ไม่เหมาะที่จะใช้ในกรณีที่มีข้อมูลในรายการเป็นจำนวนมาก แต่ถ้าหากปรับปรุงการหาค่าเหมาะสมที่สุดในรายการด้วยแถวคอยลำดับความสำคัญที่ทำให้เกิดผลด้วยโครงสร้างข้อมูลแบบฮีปทวิภาคจะเรียกว่าการเรียงลำดับแบบฮีป ซึ่งมีประสิทธิภาพดีกว่าที่ O(n log n)
การเรียงลำดับแบบเลือกไม่เพียงง่ายต่อการเข้าใจแล้ว ก็ง่ายต่อการวิเคราะห์ด้วยเพราะว่าข้อมูลที่อยู่ในรายการนั้นแทบไม่มีผลต่อการทำงานของการเรียงลำดับแบบเลือกเลย เริ่มด้วยส่วนของการเลือกค่าที่เหมาะสมที่สุด (มากสุดหรือน้อยสุด) จากข้อมูลส่วนที่ยังไม่เรียงนั้นหากในส่วนนี้มีข้อมูลอยู่ n ตัว ก็จะเปรียบเทียบอย่างน้อย n-1 ครั้ง เมื่อได้ค่าเหมาะสมที่สุดแล้วก็สลับกับตัวแรกของส่วนที่ยังไม่เรียง แล้วลดขนาดของส่วนที่ยังไม่เรียงลงหนึ่ง แล้วก็หาค่าเหมาะสมที่สุดใหม่อีกครั้ง และแน่นอนส่วนที่ยังไม่เรียงก็จะเหลือข้อมูล n-1 ตัว (ก็ต้องเปรียบเทียบ n-2 ครั้ง) ทำเช่นนั้นไปเรื่อยๆ ดังนั้นจำนวนการเปรียบเทียบทั้งหมดเท่ากับ formula_1
การเรียงลำดับข้อมูลในรายการดังนี้ 33 2 12 44 7 14 29 ด้วยขั้นตอนวิธีแบบเลือก เริ่มต้นถือว่าทุกตัวในรายการยังไม่เรียง&lt;br&gt;
ครั้งที่ 1 หาตัวที่มีค่าน้อยที่สุดในรายการส่วนที่ยังไม่เรียงนั่นคือ 11 สลับกับตัวแรกของข้อมูลที่ยังไม่เรียงนั่นคือ 2”&lt;br&gt;
(64 25 12 22 11) formula_2 (11 25 12 22 64)&lt;br&gt;
ครั้งที่ 2 หาตัวที่มีค่าน้อยที่สุดนั่นคือ 12 สลับกับตัวแรกนั่นคือ 25&lt;br&gt;
(11 25 12 22 64) formula_2 (11 12 25 22 64)&lt;br&gt;
ครั้งที่ 3 หาตัวที่มีค่าน้อยที่สุดนั่นคือ 22 สลับกับตัวแรกนั่นคือ 25&lt;br&gt;
(11 12 25 22 64) formula_2 (11 12 22 25 64) &lt;br&gt;
The Social Network (ภาพยนตร์)
เกรเกอรี ฟัน เดอร์วีล
เกรเกอรี เคิร์ตลีย์ ฟัน เดอร์วีล  เกิดเมื่อวันที่ 3 กุมภาพันธ์ ค.ศ. 1988 ที่กรุงอัมสเตอร์ดัม เป็นอดีตนักฟุตบอลชาวดัตช์ เขาเป็นแบ็กขวารุกที่มีความว่องไวในการวิ่งลงไปตำแหน่งข้าง ในปี 2010 ฟัน เดอร์วีลได้รับรางวัลโยฮัน ไกรฟฟ์ สาขานักเตะดาวรุ่ง ในเนเธอร์แลนด์ เขาเล่นให้ทีมชาติเนเธอร์แลนด์ครั้งแรกในเดือนกุมภาพันธ์ 2009 และมีส่วนร่วมในทีมเนเธอร์แลนด์ที่ได้เหรียญเงินในฟุตบอลโลก 2010 ที่แอฟริกาใต้
พ่อของเขาที่มีเชื้อสายดัตช์มาจากเกาะกือราเซา ขณะที่แม่ของเขามีเชื้อสายดัตช์
อัลแบร์ท เบียร์ชตัท